لبنان بعيون اماراتية ج1
تاريخ السفر :1-8-2010 الساعه السادسة والنصف مساء بتوقيت الامارات
الى 5-8-2010 الساعه العاشرة مساء بتوقيت لبنان.
عدد المسافرين :5 أشخاص كبار (أخوه) …….(2 رجال +3 حريم )
والسفره بدون أطفال وبدون شيابنا أبويه وامايه
الميزانية :لم تكن في الحسبان مسبقا لأن السفره وليدة اللحظه بس الحمد الله الخير موجود والتفصيل قادم في الفقرات القادمة
التخطيط للسفر: تم الاتفاق على السفر قبل الرحله بأسبوع وتم التاكيد على السفر قبل الرحلة بـــ3 أيام فقط
الأسباب : تأكيد الاجازة من العمل بالنسبة لأخوي وأختي الممولين الرسمين للرحلة
أما البقية نحن فكنا في أتم الاستعداد فاجازة الجامعات والكليات الى ما بعد العيد
اختيار الدولة :الحيرة كانت ما بين لبنان وتركيا وماليزيا
ماليزيا :المسافة طويله والمدة قصيرة ويحتاج بزنس كلاس ومادام السفر وليدة الصيف فأسعار البزنس نار
تركيا :الوصول الى طرابزون وازنجول يحتاج طيران ثاني يعني حوسه والمده قصيرة فالجماعه ما تشجعوا ابــدا انهم يوصولون عقب مره طيران حتى لو كان لساعه وحده
لبنان: طبعا تفضيلها على باقي الدول العربية للسياحه فكانت اقتراح الجميع مع الاتفاق
الطيران الناقل :هنيه اتيي الحوسه اللي استوت لنا خخخ
في بداية الاقتراح شفت من موقع طيران الاتحاد السعر 1350 درهم شي حلوووو بصراحه
وشفت طيران العربية 900 وشووووي قلنا الاسعار تبشر بخير خخخخ
شفت طيران الامارات الوقت اللي انريده ماشي حجز لنا الخمسه قلنا خلاص خيره
شفت طيران فلاي دبي الف تقريبا وشووي قلنا بعد زين
هالشوووفه فقط لمعرفة الأسعار
ماحجزت لأن ما تأكدت السفره بعد بسبب اجازة العمل لاخواني كما ذكرت مسبقا
الموهيم بعد الاطلاع على الاسعار حطينا ميزاينة للتذاكر :7000 درهم
ويوم تاكدت الاجازه قلنا بنحجز خخخخخخ هنيه الطامه العوده
العربية استوت ب 1900 درهم يعني زادت الف درهم…….. ول في خلال ثلاث ايام
قلنا دام العربية اسعارها نار وشرات الاتحاد نحجز ع الاتحاد رحنا نبى نحجز صارت 2700 وشووووي درهم
ثلاث ايااااااااااام تسوي شغل بصراحه ما توقعت ابدا ابدا في فتره قصيرة الاسعار تولع
قلنا شو الراي الحييييييين
قال اخووووي :نتوكل على أي طيران دامنا معزمين تكنسيل الرحله والاحباط مرفوض
فديت خشمه بوسعيد حمااااااااااسي خخخخ
ورحنا مكتب نتعامل وياه يدور لنا
وحصل على فلاي دبي 1400 درهم قلنا حلووووو بسرعه احجز لا يطيرن الكراااااااااسي وخذ عموووولة المكتب 500 درهم
وبما أن كل شي بسرعه نشووووف السعر مناسب
يعني :7000 درهم طلع شرات الميزاينه المقترحه اول مره ^_^
الزبدة:حجز التذاكر قبلها بفتره أفضل بكثييييييير ومن كثر حماسي سألت اللي في المكتب قلت له اذا ابى احجز الى المانيا ع الاتحاد درجة البزنس عائلة للصيف الياي متى الوقت المناسب قال تعالوووو شهر خمسه وبعطيكم اسعار حلوووه
واخوي يطالعني من الحين تفكرين بتذاكرالصيف الياي خخخخخخخخ قلت بعد هالحوسه أكيييييد
توزيع الميزانية: قريت وقريت وقريت ومعظم التقارير والمواضيع احبطتني من حيث الاسعار انه لبنان غاليه على شيء مايسووو
قلنا نتوكل وبدينا التوزيع وطبعا ذا كله من تخطيطي :
السكن في فندق البرنسيسه 4* لمدة أربع ليالي مع الافطار=4* $440 =1760 $
خذنا النت لمدة يومين كاملين = 20 $
المصروف اليومي 400$=4*400 =1600 $
تأجير سيارة فان 2004 لخمسة أشخاص بدون المحروقات ^_^"البنزبن" لمدة أربع أيام
=130 *4 =520$
البنزين لمدة أربع أيام = 150$
التوصيل لأول مره من المطار الى فندق البرنسيسه أثناء القدوم= 50$
المشتريات = 1500 $
المجموع = 5600 $ = 21212 درهم
التذاكر=7000 درهم
المجموع الكلي في حدود = 28000 درهم
الجدول السياحي المتبع في الرحله